Tulipop gefur skólasett fyrir börn flóttafólks 2. janúar 2020 Íslenska hönnunarfyrirtækið Tulipop hópfjármagnaði nýju Tulipop bókina sína á vefsíðunni Kickstarter nýverið , en sú herferð gekk vonum framar . Í herferðinni var hægt styrkja útgáfu bókarinnar með því að velja kaup á svokölluðu „ Góðgerðarsetti “ en fyrir hvert slíkt sett sem keypt var skuldbatt Tulipop sig til að gefa einu barni skólatösku og skólavörur í samstarfi við flóttamannaverkefni Rauða krossins á Íslandi . Fyrir jól afhenti Tulipop 25 „ skólasett “ til Rauða krossins en innifalið í hverju setti var skólataska , pennaveski , brúsi og nestisbox . Skólasettin munu fara í hendur 25 barna sem hefja skólagöngu hér á Íslandi í vor . Sjálfboðaliðarnir styðja fólks til sjálfstæðis í nýju landi með því að aðstoða þau við að nýta hæfileika sína og þau tækifæri sem eru fyrir hendi til að farnast vel á Íslandi . Þátttakendur eignast nýja vini , styrkja félagsnet sitt , öðlast nýja innsýn inn í íslenskt kerfi og læra um menningu , tungumál og hefðir hvers annars . Rauði krossinn þakkar Tulipop kærlega fyrir þetta framlag .